Sep 16,2015
ఫెడ్‌ భయాలతో నష్టాల్లోకి..
    ముంబయి: చైనా ప్రభుత్వం అనుకున్న స్థాయిలో సంస్కరణలకు ముందుకు రాకపోవడం, అమెరికా ఫెడరల్‌ రిజర్వు కీలక వడ్డీ రేట్లను పెంచనుందన్న ఊహాగానాలు మంగళవారం మార్కెట్లను నష్టాల్లోకి తోశాయి. దీనికి తోడు ఉదయం ప్రారంభమైన ప్రపంచ మార్కెట్ల తిరోగమన పయనం మదుపరి సెంటిమెంట్‌ను దెబ్బతీశాయి. ఫలితంగా దేశీయ మార్కెట్లు ఉదయం లాభాల్లోనే ప్రారంభమైనప్పటికీ చివరకు స్టాక్‌ మార్కెట్లు నష్టాలలోనే ముగిశాయి. ద్రవ్యోల్బణం సూచీ రికార్డు స్థాయిలో దిగివచ్చినప్పటికీ మార్కెట్లకు మద్దతు లభించలేదు. ఫలితంగా మంగళవారం బీఎస్‌ఈ సెన్సెక్స్‌ 150.77 పాయింట్లు జారి 25,705.93 పాయింట్ల వద్ద స్థిరపడింది. నేషనల్‌ స్టాక్‌ ఎక్ఛ్సేంజీ సూచీ నిఫ్టీ 43.15 పాయింట్లు తగ్గి 7,829.10 వద్ద ముగిసింది. ఎఫ్‌ఎంసీజీ, ఐటీ సూచీలు మినహా అన్ని స్టాక్‌లు నష్టాల్లో ముగిశాయి. లోహ సూచీ అత్యధికంగా 2.34 శాతం నష్టపోయింది. కాపిటల్‌ గూడ్స్‌ (2.11 శాతం), ఆటో (1.66 శాతం), కన్సూమర్‌ డ్యూరెబుల్స్‌ (1.55 శాతం) కుంగాయి. మరోవైపు ఎఫ్‌ఎంసీజీ రంగ సూచీ 0.8 శాతం, ఐటీి రంగ సూచీ 0.03 శాతం చొప్పున పెరిగాయి. సెన్సెక్స్‌లో హెచ్‌యుఎల్‌ 1.15 శాతం, సన్‌ఫార్మా 1.11 శాతం, ఐటీసీ 1.09 శాతం, ఎన్‌టీపీసీ 0.68 శాతం, రిలయన్స్‌ 0.52 శాతం ముందుకు సాగి అత్యధిక లాభాలు సాధించి స్టాక్స్‌ జాబితాలో నిలిచాయి. మరోవైపు టాటా స్టీల్‌ 5.08 శాతం, వీఈడీిఎల్‌ 4.06 శాతం, టాటా మోటర్స్‌ 3.69 శాతం, హిందాల్కో 3.05 శాతం, ఎల్‌అండ్‌టీి 2.92 శాతం చొప్పున అధిక నష్టా లను చవి చూశాయి, బీఎస్‌ఈలో మిడ్‌క్యాప్‌, స్మాల్‌క్యాప్‌ సూచీలు 1 శా తం చొప్పున తగ్గాయి. మొత్తంగా మదుపర్ల మద్దతు కరువై 1,523 స్టాక్స్‌ నష్టా లలో నడవగా, మరోవైపు 1,096 స్టాక్స్‌ లాభాల్లో ముగిశాయి.
మీ స్నేహితులకు రికమెండ్ చెయ్యండి